Някои от най-добрите възможности да научим нещо
са моментите, в които сме объркани.
Тези моменти, в които започвате да се чудите и питате.
Такива моменти са се случвали през цялата история
и са довели до някои наистина невероятни открития.
Вземете тази история, например.
Навремето имало човек на име Архимед.
Роден е през 287 пр.н.е. в гр. Сиракуза в Сицилия.
Той е древногръцки математик, физик, инженер,
изобретател и астроном.
Един ден Архимед бил повикан от краля на Сицилия,
за да разследва дали бил излъган от златар.
Кралят казал, че дал на златаря точното количество злато,
необходимо за изработването на корона.
Когато короната била готова, кралят обаче заподозрял, че златарят го бил излъгал
и пробутал малко сребро в короната,
запазвайки част от златото за себе си.
Кралят помолил Архимед да реши проблема.
Но имало уловка: не трябвало да навреди по никакъв начин на короната.
Един ден, докато се къпел,
Архимед забелязал, че нивото на водата във ваната се повишило
и водата преляла, когато се потопил във ваната.
Изведнъж разбрал, че количеството на изтласканата вода
зависи от това каква част от тялото му била потопена.
Това откритие го развълнувало толкова много, че той изскочил от ваната
и се разтичал през улиците гол, викайки "Еврика!",
което идва от старогръцки и означава "Открих го."
Какво бил открил?
Ами, открил начин да реши задачата на краля.
Виждате ли, Архимед трябвало да провери плътността на короната,
за да разбере дали била същата като плътността на чисто злато.
Плътността е мярка за масата на даден обект, разделена на обема му.
Чистото злато е много плътно, а среброто - по-малко.
Ако имало сребро в короната, щяла да бъде по-малко плътна от тази от чисто злато.
Но без значение от какво била направена, короната била една и съща форма,
което означава един и същи обем.
Така че, ако Архимед можел да измери масата на короната,
а след това и обема ѝ,
можел да разбере колко е плътна.
Но не е лесно да се измери обемът на корона - тя има неправилна форма,
която е различна от проста кутия или топка.
Не можете да измерите страните ѝ и да умножите както при други фигури.
Решението, както осъзнал Архимед,
било да изкъпе короната.
като я потопи във вода и види количеството изместена вода,
можел да измери обема
и да изчисли плътността на короната.
Ако короната била по-малко плътна от чисто злато,
тогава златарят със сигурност бил излъгал краля.
Когато Архимед се върнал при краля и провел теста си,
историята разказва, той открил, че златарят наистина бил излъгал краля,
и поставил сребро в короната. В днешно време
използването на изместването на водата от обект за измерване на обем се нарича
принцип на Архимед. Следващия път, когато си вземате вана,
можете да видите принципа на Архимед в действие
и може би ще бъдете озарени от своя собствена гениална идея.